《大剑山》
宋代·慕容佰才

李势非嵎虎，公孙是井蛙。
圣朝无外户，夷壤尽为家。
叠嶂宁须铲，停鼖久废挝。
原鳞生骆谷，钓驷入彭衙。
关失千年壮，方来万里遐。
商渊宁满面洞，使节偏谽谺。
岑蔚谁惊鸟，丰茭自乐{上鹿下加}。
烽屯开雨雪，樵爨老烟霞。
帝德朝宗地，仙游上汉槎。
赏奇酬酒兴，摛藻谢诗葩。
阶走枫林叶，窗催桕烛花。
山亭无刻漏，隐几待鸣鸦。